Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: Erre sok esetben hangsúlyosan törekedni is kell speciális intézmény nagy távolsága miatt, valamint tekintettel az 1998. évi XXVI. törvényre.
Paragraph Index: 790

4. Élettelen környezet – környezeti ártalmak Évfolyam: 5. Cél: Törekedjen a környezet igényessé, széppé, tisztábbá formálni, gondozni. Az egészséges életmód kialakítását elősegítő nevelést megalapozni. Feladat: Tájékozódás a természeti környezetben. A közvetlen környezetben megtalálható élőlények és tulajdonságaik megismerése. Az időjárás környezetre gyakorolt hatásainak megismerése, azok megfigyelése. Az emberi testtel és érzékszervekkel kapcsolatos ismeretek megszerzése. A balesetek megelőzéssel, és az orvosi ellátással kapcsolatos ismeretek bővítése. Elvárt teljesítmény: Ismerje fel, mutassa meg testrészeit, érzékszerveit, segítséggel tudja testét ápolni. Öltözködésénél irányítással válassza ki az adott évszakra jellemző ruhadarabokat. Szerezzen ismereteket a közvetlen környezetéből eredő veszélyforrásokról. Segítséggel végezzen főfogalmi csoportosításokat az állat és növényvilág körében. Segítséggel tartson rendet közvetlen környezetében. Szívesen tartózkodjon, mozogjon a szabadban. Értékelés: Folyamatos megfigyelés élethelyzetekben, tanulásban. Szóbeli értékeléssel, a pozitívumok folyamatos megerősítése. Egyszerű feladatlapok megoldása a szükséges segítségnyújtás mellett. Félévkor szóbeli tájékoztatás, év végén osztályzat, szöveges értékeléssel kiegészítve. Évente P.A.C.felmérés.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes